***Projekts***

2023.gada \_\_\_.\_\_\_\_\_\_\_\_\_\_\_\_ Lēmums Nr.\_\_\_

 (prot. Nr.\_\_, \_\_\_\_.§)

**Par nekustamā īpašuma Čiekuru ielā 5-1B, Daugavpilī, nodošanu**

**bezatlīdzības lietošanā Daugavpils valstspilsētas pašvaldības iestādei**

**“Latgales Centrālā bibliotēka”**

 Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta pirmo, trešo, trešo prim un sesto daļu, izskatot Latgales Centrālās bibliotēkas 2023.gada 13.jūnija vēstuli Nr.1-15/25 “Par neapdzīvojamo telpu Čiekuru ielā 5-1B nodošanu bezatlīdzības lietošanā” (reģistrēta Daugavpils pašvaldības centrālās pārvaldes Īpašuma pārvaldīšana departamentā 2023.gada 13.jūnijā ar Nr.5.1.-1/2183), ņemot vērā to, ka Latvijas Neredzīgo bibliotēkas, reģistrācijas Nr.90000057460, kas šobrīd iznomā neapdzīvojamo telpu Nr.1B Čiekuru ielā 5, Daugavpilī, Daugavpils filiālbibliotēka tiks nodota Daugavpils valstspilsētas pašvaldībai un turpinās savu darbību kā Latgales Centrālās bibliotēkas filiāle un to, ka līgums ar Latvijas Neredzīgo bibliotēku par neapdzīvojamo telpu Nr.1B Čiekuru ielā 5, Daugavpilī, nomu tiks izbeigts ar 2023.gada 1.jūliju, Daugavpils valstspilsētas pašvaldības domes Īpašuma un mājokļu komitejas 2023.gada \_\_.\_\_\_\_\_\_\_\_\_\_\_ atzinumu, Daugavpils valstspilsētas pašvaldības domes Finanšu komitejas 2023.gada \_\_.\_\_\_\_\_\_\_\_\_\_ atzinumu, **Daugavpils valstspilsētas pašvaldības dome nolemj:**

 1. Nodot bezatlīdzības lietošanā Daugavpils valstspilsētas pašvaldības iestādei “Latgales Centrālā bibliotēka”, reģistrācijas Nr.90000066637, juridiskā adrese: Rīgas iela 22A, Daugavpils, turpmāk – Latgales Centrālā bibliotēka, Daugavpils valstspilsētas pašvaldībai piederošo nekustamo īpašumu ar kadastra Nr.0500 902 9953, **Čiekuru ielā 5, Daugavpilī,** – neapdzīvojamo telpu **Nr.1B** 112,4 m2 platībā un zemesgabala ar kadastra apzīmējumu 0500 025 0402 1145 m2 platībā 1124/9348 kopīpašuma domājamās daļas, turpmāk – Īpašums.

 2. Neapdzīvojamās telpas Nr.1B, telpu grupas kadastra apzīmējumu 0500 025 0402 003 013, Čiekuru ielā 5, Daugavpilī, bilances vērtība uz 2023.gada 30.jūniju sastāda 1975,30 EUR (viens tūkstotis deviņi simti septiņdesmit pieci eiro un 30 centi). Zemes gabala ar kadastra apzīmējumu 0500 025 0402, 1124/9348 domājamo daļu bilances vērtība uz 2023.gada 30.jūniju sastāda 465,09 EUR (četri simti sešdesmit pieci eiro un 9 centi).

3. Īpašums tiek nodots bezatlīdzības lietošanā līdz 2028.gada 30.jūnijam.

 4. Īpašuma bezatlīdzības lietošanas mērķis – Latgales Centrālās bibliotēkas darbības nodrošināšana.

 5. Latgales Centrālā bibliotēka ir tiesīga izmantot bezatlīdzības lietošanā nodoto Īpašumu tikai šī lēmuma 4.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī nodrošinātu Īpašuma uzturēšanu un segtu ar tā uzturēšanu saistītus izdevumus.

 6. Nododamais Īpašums ir apmierinošā tehniskā stāvoklī.

 7. Latgales Centrālajai bibliotēkai ir pienākums nekavējoties nodot bezatlīdzības lietošanā nodoto Īpašumu pašvaldībai, ja tiek izbeigts līgums par Īpašuma nodošanu bezatlīdzības lietošanā.

 8. Uzdot Daugavpils pašvaldības centrālas pārvaldes Īpašuma pārvaldīšana departamentam sagatavot līguma projektu par Īpašuma nodošanu bezatlīdzības lietošanā Latgales Centrālajai bibliotēkai.

Daugavpils valstspilsētas pašvaldības domes priekšsēdētājs A.Elksniņš